

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

## ĮSAKYMAS

# DĖL ŠILALĖS RAJONO SAVIVALDYBĖS INTERNETO SVETAINĖS ADMINISTRAVIMO TVARKOS APRAŠO PATVIRTINIMO

2013 m. sausio 21 d. Nr. DĮV-75

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu (Žin., 1994,Nr. 55-1049; 2008, Nr. 113-4290), Lietuvos Respublikos teisės gauti informaciją iš valstybės ir savivaldybių institucijų ir įstaigų įstatymo (Žin., 2000, Nr. 10-236, 2005, Nr. 139-5008) 6 straipsnio 1 dalimi, Lietuvos Respublikos visuomenės informavimo įstatymo (Žin., 1996, Nr. 71-1706; 2006, Nr. 82-3254) 6 straipsnio 2 dalimi ir Lietuvos Respublikos Vyriausybės 2003 m. balandžio 18 d. nutarimu Nr. 480 „Dėl Bendrųjų reikalavimų valstybės ir savivaldybių institucijų ir įstaigų interneto svetainėms aprašo patvirtinimo“ (Žin., 2003, Nr. 38-1739, 2009, Nr. 154-6976):

1. T v i r t i n u:

1.1. Šilalės rajono savivaldybės interneto svetainės administravimo tvarkos aprašą (pridedama);

1.2. Atsakingų darbuotojų ir padalinių už informacijos pateikimą bei jos atnaujinimą Šilalės rajono savivaldybės interneto svetainėje sąrašą (pridedama).

2. S k i r i u Šilalės rajono savivaldybės interneto svetainės administratoriais Dalę Danylienę ir Rytį Aušrą, Komunikacijos ir informacinių technologijų skyriaus specialistus, o jų nesant – Domą Ūksą, Komunikacijos ir informacinių technologijų skyriaus vedėją.

3. Į p a r e i g o j u Savivaldybės administracijos struktūrinių padalinių vedėjus, seniūnus, vyriausiuosius specialistus, neįeinančius į struktūrinius padalinius, laikytis šiuo įsakymu patvirtinto tvarkos aprašo, laiku pateikti informaciją viešinti Šilalės rajono savivaldybės interneto svetainės administratoriui elektroniniu paštu info@silale.lt.

4. P a v e d u seniūnams įpareigoti vieną seniūnijos darbuotoją būti atsakingu už informacijos pateikimą ir atnaujinimą Savivaldybės interneto svetainei.

5. Paskelbti šį įsakymą Šilalės rajono savivaldybės tinklalapyje [www.silale.lt](http://www.silale.lt/).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Direktorius Valdemaras Jasevičius

SUDERINTA SUDERINTA SUDERINTA

Teisės ir viešosios tvarkos Komunikacijos ir informacinių Teisės ir viešosios tvarkos

skyriaus kalbos tvarkytoja technologijų skyriaus vedėjas skyriaus vedėja

Aldona Špečkauskienė Domas Ūksas Silva Paulikienė

2013-01-21 2012-01-21 2013-01-21

Rytis Aušra

2013-01-21

Išsiųsti: Visiems Savivaldybės administracijos skyriams ir padaliniams